1990 йылда Хорватияла тәүге ирекле һайлауҙарҙа Ф. Туджман етәкселегендәге Хорватия демократик берләшмәһе еңеү яуланы. Яңы властар шунда уҡ декоммунизацияға тотондо. 1990 йылда Загребтың бер нисә урамына һәм майҙанына яңы исемдәр бирелде (мәҫәлән, Ленин майҙанына король Петар Крешимир IV  исеме бирелде), мәктәптәрҙә «зыянлы коммунистик идеология» булараҡ марксизмды уҡытыу бөтөрөлдө, ә балаларға уҡытыусыларына «әфәнде», «ханым» тип мөрәжәғәт итергә ҡушылды, Загреб университетында католик факультеты тергеҙелде.